- Hindi News
- National
- डायबिटीज रोगी को हार्ट अटैक की आशंका सामान्य से पांच गुना अधिक: डा. गौरव
डायबिटीज रोगी को हार्ट अटैक की आशंका सामान्य से पांच गुना अधिक: डा. गौरव
ह्रदयरोग जानलेवा बीमारी है, जिसके कई कारण होते हैं। जिसमें डायबिटीज के मरीजों को हार्ट अटैक आने की संभावना सामान्य मरीजों से 4-5 गुना अधिक होती है। हार्ट फेल की वजह ब्लड प्रेशर और हार्ट अटैक आते हैं तथा कुछ हार्ट फेलियर वाल्व की खराबी से भी होते हैं। ये जानकारी रविवार को जयपुर से आए ह्रदय रोग विशेषज्ञ डा. गौरव सिंघल ने दी। वह यहां 6 मार्च को सुबह 10 से दोपहर 2 बजे तक अग्रवाल धर्मशाला में आयोजित होने वाले लाइफ लाइन सोसायटी के नि:शुल्क ह्रदय रोग परामर्श शिविर से पूर्व तैयारी बैठक मौजूद थे। जिसमें लाइफ लाइन सोसायटी के अध्यक्ष प्रहलाद, सचिव प्रीतेश गर्ग, मेडिकल प्रकोष्ठ प्रमुख वैद्य नरेश तिवारी, प्रवक्ता मनोज अग्रवाल, कृष्ण कुमार महला मुकेश कुमार जाट उपस्थित थे।
डा. सिंघल ने कहा कि 50 फीसदी हार्ट फेलियर अनकंट्रोल ब्लड प्रेशर होता है। देश के शहरों का हर चौथा व्यक्ति बीपी की बीमारी से पीड़ित है और गांव का हर आठवां व्यक्ति पीड़ित है। 70 फीसदी से ज्यादा मरीज अपनी ब्लड प्रेशर की बीमारी से अनभिज्ञ रहते हैं। ब्लड प्रेशर को कंट्रोल करके हम भविष्य में होने वाले हार्ट अटैक, हार्ट फेलियर, लकवा, किडनी फेलियर को रोका जा सकता है। हर व्यक्ति को 30 से 40 वर्ष की उम्र के बाद अपना रूटीन हेल्थ चेकअप जरूर करना चाहिए। धमनियों में कोलेस्ट्रोल का जमना बचपन से ही स्टार्ट हो जाता है। इसलिए हम साल में या 2 साल में एक बार चेकअप कराकर बहुत से खतरे कम कर सकते हैं। इसमें मुख्य रूप से ब्लड शुगर, ब्लड प्रेशर, ईसीजी और जरूरत पड़ने पर टीएमटी, इको कराना चाहिए। उन्होंने पांच सामान्य नियम हार्ट को सही रखने के बताए, जिसमें डाइट पर कंट्रोल नियमित व्यायाम, धूम्रपान से बचाव, वजन पर कंट्रोल, ब्लड शुगर ब्लड प्रेशर पर कंट्रोल तथा नियमित हेल्थ चेकअप जरूरी है।
एक सवाल के जबाव में उन्होंने कहा कि हार्ट रोगियों को डलने वाले स्टेंट की कीमतों पर सरकार के नियंत्रण से सामान्य लोगों को इलाज कराना आसान हुआ है। जिसका करीब 40 फीसदी खर्चा कम हुआ है, लेकिन निजी अस्पतालों में प्रोसेसिंग खर्चे वही हैं। ये खर्चे हर अस्पताल के अलग-अलग सुविधाओं के आधार पर तय हैं, यदि सरकार निजी अस्पतालों की कैटेगरी बनाकर उनके प्रोसेसिंग खर्चों पर भी नियंत्रण करे तभी मनमानी दर वसूलने पर रोक लग सकती है।
भरतपुर. हृदय रोग विशेषज्ञ डॉ. गौरव सिंघल।
tgl_Latn sot_Latn hin_Deva hin_Deva hin_Deva hin_Deva hin_Deva mai_Deva